Zhantas/Cleaned-Kyrgyz_Wikipedia huggingface dataset:
Казына эмиссиясы

Казына эмиссиясы – бюджет таңсыктыгын жабуу максатында казыначылык же каржы органдары тарабынан жүргүзүлө турган казыначылык билеттери менен мамлекеттик баалуу кагаздарды жүгүртүүгө чыгаруу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Казыначылык

Казыначылык – мамлекеттик бюджеттин кассалык аткарылышын жүргүзө турган атайын өкмөттүк каржы органы. Ал салыктардын, жыйымдардын, алымдардын алынышын, ошондой эле зайымдарды сатуудан түшчү кирешелердин алынышын уюштурат жана бюджетте каралган каражаттарды чыгымдоого коё берет. Бир катар учурларда акча кагаздарынын эмиссиясы жүргүзүлөт. КРде К. КР Каржы министрлигинин бир бөлүгү болуп, ал Борбордук казыначылыктан жана анын аймактык бөлүмдөрүнөн турат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кайра жалдоо

Кайра жалдоо – ижарачынын өз укугу менен милдеттерин башка жакка ижара келишими боюнча өткөрүп берүүсү. Укугу менен милдеттери эмес, ижарага алынган мүлктүн өзүн өткөрүп бере турган жармакташ ижарадан (жалдоого берүүдөн) К. ж-ну ажырата билүү керек.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кайра инвестициялар

Кайра инвестициялар (лат. re – кайра аракет жана лат. investio – кийиндирем) – инвестициялык объектти пайдалануудан алынган каражаттарды ошол эле объектиге (активке) кайра жумшоо. КРде К. и. деп инвестордун жумшаган инвестицияларынан түшкөн кирешелердин же пайданын эсебинен КР аймагындагы жеке ишкердик объекттерин инвестициялоо түшүнүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кайра интеграциялоо

Кайра интеграциялоо (лат. re – кайра аракет жана integratio – калыбына келтирүү) – мурда кайсы бир мамлекеттин жараны болгон (кийин күчүн жоготкон) адамдардын жарандыгын калыбына келтирүү. К. и. маани-маңызы көп учурда анын жөнөкөйлөтүлгөн жолжобосунда болот. К. и. атайын мыйзамдарда же кадимки эле жарандык жөнүндөгү мыйзамда каралышы мүмкүн. Кийинки учурда ал натуралаштыруунун бир түрү катары каралышы ыктымал (кара: Жарандыкты калыбына келтирүү).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра ишеним артуу

Кайра ишеним артуу – КР жарандык мыйзамдарына ылайык, эгер ишеним берилген жактын ишеним катка карата ыйгарым укугу бар болсо же ишеним кат берген жактын кызыкчылыгын коргоо үчүн иш жагдайы аны ошого түртсө, ишеним берилген жак ишеним катта көрсөтүлгөн иш-аракетти башка бирөөгө ишенип тапшыра алат. Өз ыйгарым укугун башкага бирөөгө берген жак ишеним кат ээсине ал тууралуу билдирүүгө жана кайра ишеним берилген жак жөнүндөгү зарыл маалыматтарды берүүгө милдеттүү. Мындай милдетти аткарбоо өз ыйгарым укугун берген жакка ишеним берилген жактын жоопкерчилигин өз жоопкерчилигиндей эле көтөрүү милдетин жүктөйт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра иштетүү

Кайра иштетүү – менчик укугуна ээ болуу негиздеринин бири. КР жарандык мыйзамдарына ылайык, эгер келишимде башкача каралбаса, жактардын өзүнө тийиштүү эмес материалдарды К. и. жолу менен даярдалган жаңы кыймылдуу мүлккө карата менчик укугу материал ээсине тийиштүү болот. Бирок, эгерде К. и. баасы материалдарга караганда кыйла жогору болсо, жаңы буюмга карата менчик укугу ак ниеттүү аракеттенүү менен, өзү үчүн кара иштетип алган жакка тийиштүү болот. Даярдалган буюмга карата менчик укугуна ээ болгон материал ээси К. и. жүргүзгөн жакка жумшалган чыгымдын ордун толтуруп берүүгө милдеттүү, ал эми жаңы буюмга карата менчик укугуна ошол жактын өзү ээ болгон учурда, ал материал ээсине материал баасын толтуруп берүүгө милдеттүү (эгер келишимде башкача каралбаса). К. и-нү жүргүзгөн жактын шалаакылыгынын натыйжасында материалынан айрылып калган ээсинин жаңы буюмду анын менчигине өткөрүп берип, тарткан зыянын толтуруп берүүсүн талап кылууга акысы бар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кайра иштетүү кооперациясы

Кайра иштетүү кооперациясы – айылчарба өндүрүмдөрүн (эт, балык жана сүт, нан, жашылча, жер-жемиш азык-түлүктөрүн, пахта, кендир жана жыгач-таш материалдарын өндүрүү) кайра иштетүү иштерин жасаган айыл чарба керектөө кооперативдеринин бир түрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра камсыздандыруу

Кайра камсыздандыруу (кайта сактандыруу) – кайта сактандыруу келишими боюнча, башка сактандыруучунун сактандыруу аркылуу төлөм рискин толук же жарым-жартылай сактандыруу. Ошол эле учурда, сактандыруу келишими боюнча (негизги келишимге) кайта сактандыруу келишимин түзгөн сактандыруучу кайра сактандыруу келишиминде сактануучу болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кайра камсыздандыруу квотасы

Кайра камсыздандыруу квотасы – кайра камсыздандырууга берилген тобокелчиликтин үлүшү, бир бөлүгү. Кайра камсыздандыруучунун квоталык негизде жайгаштырылуучу кайра камсыздандыруу келишиминдеги катышуу үлүшү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра камсыздандыруу келишими

Кайра камсыздандыруу келишими – камсыздандыруу келишими боюнча камсыздандыруучу өзүнө алган камсыздандыруу акысын төлөп берүү тобокели соңку жак түзгөн К. к. к. боюнча башка камсыздандыруучудан (камсыздандыруучулардан) толугу менен же жарым-жартылай камсыздандырылышы мүмкүн болгон тараптардын макулдашуусу. Мыйзамда каралган учурларда камсыздандыруучу камсыздандыруу келишими боюнча өзү кабыл алган тобокелди кайра камсыздандырууга милдеттүү. К. к. к-не камсыздандыруунун ээлик кылуу тобокелине тийешелүү эрежелери колдонулат. Мында камсыздандыруу келишими (негизги келишим) боюнча К. к. к. түзгөн камсыздандыруучу бул соңку келишимде камсыздануучу болуп эсептелет. Кайра камсыздандырууда, негизги келишими боюнча камсыздандырылуучунун алдында камсыздандыруу акысын төлөп берүү үчүн жоопкер катары ушул келишим боюнча камсыздандыруучу чыгат. Эки же бирнече К. к. к-дери боюнча ошол эле тобокелди ырааттуу түрдө кайра камсыздандырууга жол берилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра камсыздандыруу комиссиясы

Кайра камсыздандыруу комиссиясы – тобокелчиликти кайра камсыздандырууга берген компания тарабынан кармап калына турган сыйакынын бир бөлүгү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра камсыздандыруу слипи

Кайра камсыздандыруу слипи – кайра камсыздандыруучулардын болжолдуу камсыздандыруучуларына жиберген жана анда тийиштүү тобокелдерди факультативдүү кайра камсыздандырууга катышуу сунушун камтый турган документ.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кайра камсыздандыруучу

Кайра камсыздандыруучу – тобокелчиликти кайра камсыздандырууну кабыл алуучу камсыздандыруу (кайра камсыздандыруу) компаниялары.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра камсыздоочу

Кайра камсыздоочу – тобокелге камсыздандырууну кабыл алган жана аны (бир бөлүгүн) кайра камсыздандырууга башка камсыздоо (кайра камсыздандыруу) компаниясына берген камсыздоочу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра каржылоо

Кайра каржылоо – 1) КРУБдун акча-кредит саясатынын негизги жабдыктарынын (усулдарынын) бири. Ага банктарды кредиттөө, анын ичинде векселдерди эсептөө менен кайра эсептөө кирет. К. к-нун таризи, тартиби жана шарттары КРУБ тарабынан белгиленет; 2) мөөнөтү бүтүп бараткан кагаздарды жоюу же зайым шартын өзгөртүү үчүн жаңы баалуу кагаздарды чыгаруу; 3) карыздын, зайымдын мөөнөтүн узартуу жана/же анын өлчөмүн көбөйтүү; 4) кредит шартын (жоюу мөөнөтүн, пайыз ченин) өзгөртүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра менчиктештирүү

Кайра менчиктештирүү –менчиктештирүүнүн эле өзү, айырмасы К. м. аталгысын колдонгондо сөз ардайым мурда жеке менчиктен тартылып алынган, б. а. муниципиалдаштырылган же улутташтырылган мүлктөрдү менчиктештирүү жөнүндө жүрөт. Акыркы учурда К. м. мамлекеттен ажыратуунун синоними болуп калат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра түзүү доосу

Кайра түзүү доосу – укук мамилесин өзгөртүүгө (жалпы мүлктөн өз үлүшүн бөлүп алууга) же укук мамилесин токтотууга (жалпы менчикти бөлүүгө) багытталган доо.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайра чакыртып алуу укугу

Кайра чакыртып алуу укугу – автордун эгер пайдалануучуга ошондон улам тарткан чыгымдары төлөнүп берилген шарттарда өзүнүн чыгармасын жарыялоо жөнүндөгү мурда кабыл алган чечиминен баш тартуу укугу. Эгер чыгарма жарыяланып кеткен болсо, автор аны кайра чакырып алганын жалпыга кабарлоого милдетүү. Мында ал өз эсебинен чыгарманын мурда даярдалган нускаларын алып салууга укуктуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кайра шайлоо

Кайра шайлоо – мурда болгон шайлоо болбой калып (м.: шайлоочулар аз келгенден улам), же жараксыз деп табылган учурларда өткөрүлүүчү шайлоо (кара:Шайлоо кассациясы). К. ш-ну өткөрүү мөөнөтү шайлоо мыйзамдарында же компетенттүү шайлоо органдары тарабынан белгиленет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кайраэмдөө

Кайраэмдөө – адамга же айбанатка жоготулган кабылдабоочулукту калыбына келтирүү үчүн, же кандайдыр бир жугуштуу илдетке же алардын тобуна каршы күчтүү деңгээлдеги иммунитетти түзүү үчүн дары-дармекти экинчи ирет кайталап куюу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайрымдуулар

Кайрымдуулар – кайрымдуулук (бекер же жеңилдетилген шарттарда) кайырларын чын дилдеринен төмөндөгүдөй таризде жасаган жактар: а) мүлктү менчикке, анын ичинде акча каражаттарын жана/же интеллектуалдык менчик объекттерин берүүчүлөр; б) менчиктин кандай гана болбосун объектисине ээлик кылуу, пайдалануу жана тескөө укугун берүүчүлөр; в) жакшылык жасоочулар – юридикалык жактар аткарган жумуш жана кызмат көрсөтүүлөр. К. өздөрүнүн жасаган жакшылыктарынын максаттарын жана аларды пайдалануунун тартибин аныктоого акылуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайрымдуулук иши

Кайрымдуулуккайрым дуулук иши – жарандар жана юридикалык жактардын өз ыктыярдуу негизде чын дилдеринен (бекер же жеңилдетилген шарттарда) жарандарга жана юридикалык жактарга мүлк, анын ичинде акча каражаттарын берүүлөрү, жак өз пайдасын көздөбөстөн жумуш аткарып, кызмат көрсөтүүлөрү жана башка жардам берүүлөр.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайрымдуулук ишинин катышуучулары

Кайрымдуулук ишинин катышуучулары – кайрымдуулук иштерин жасаган, анын ичинде иштеп жаткан кайрымдуулук уюмдарын колдоо же жаңысын түзүү жолу аркылуу көмөк көрсөткөн жарандар менен юридикалык жактар, ошондой эле алардын кызыкчылыгы үчүн кайрымдуулук иштери жасалган жарандар менен юридикалык жактар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайрымдуулук ишканалары жана мекемелери

Кайрымдуулук ишканалары жана мекемелери – жарандардын айрым категорияларынын, а. и. айыкпас оорулуулардын (хосписттер) кызыкчылыктарына кайрымдуулук иштерин жүзөгө ашыруу үчүн уюштурулган коммерциялык эмес уюмдар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайрымдуулук уюму

Кайрымдуулук уюму – коммерциялык эмес, жалпы коомчулуктун же жактардын айрым катмарларынын кызыкчылыктарына кайрымдуулук иштерин жүргүзүү жолу менен мыйзамда каралган максаттарды ишке ашыруу үчүн түзүлгөн уюм. К. у. коомдук уюмдар (бирикмелер), фонддор жана башка мыйзамда каралган тариздерде түзүлөт. К. у. эгер анын уюштуруучусу кайрымдуулук уюму болсо, мекеме түрүндө түзүлүшү мүмкүн. К. у. эгер ал өз ишин филиалдары, өкүлчүлүктөрү же мекемелери аркылуу 2 же андан көп мамлекеттерде жүргүзсө, эларалык болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайрымпул

Кайрымпул – жарандык укуктагы тараптардын өзара макулдашуусу боюнча милдеттенмени аткаруунун ордуна сунуш кылына турган сыйпул (акча, мүлк). Милдеттенмелерди аткарууну токтотуунун бир ыкмасы. К-ду берүү мөөнөтү, көлөмү, тартиби тараптардын макулдашуусу боюнча аныкталат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайталап күрөөгө коюу

Кайталап күрөөгө коюу – мурда күрөөгө коюлган мүлктү башка бир милдеттенмени камсыз кылуу үчүн кайрадан күрөөгө коюу. КР жарандык мыйзамдары боюнча кийинки күрөө кармоочунун талаптары ушул мүлктүн наркынан, бирок мурункусунун талаптарынан кийин гана канааттандырылат. Күрөө жөнүндө мурунку келишимде К. к. к-га тыюу салынбаса, К. к. к-га жол берилет. Күрөөгө коюучу арбир кийинки күрөө кармоочуга ушул мүлктүн мурда күрөөгө коюлганы жөнүндөгү баардык маалыматтарды билдирүүгө милдеттүү жана бул милдетти аткарбагандыктан улам келтирилген зыян үчүн жоопкерчилик тартат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайталап обого чыгаруу

Кайталап обого чыгаруу – мурда обого берилген чыгармаларды, үндөктөрдү, аткарылган ырларды жана спектаклдерди, оболук же кабелдик уюмдардын берүүлөрүн кайрадан обого чыгаруу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайтарылма бажы алымы

Кайтарылма бажы алымы – мурда ташылып келинген товарларды иштетүүнүн жана кайра иштетүүнүн натыйжасында алынган даяр өнүмдү кайра ташып чыгууда анын ээсине кайра кайтарылып бериле турган импорттук бажы алымынын өлчөмү. К. б. а. экспорттук товарлардын баасына атаандаштыкты жогорулатуу каражаттарынын бири болуп эсептелет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайтарылуучу алым

Кайтарылуучу алым – 1) мурда алынып келген товарларды иштетүүнүн натыйжасында алынган, даяр продукцияны ташып чыгууда төлөөчүгө кайтарылып берилүүгө жаткан импорттук алымдардын кошундусу; улуттук мыйзамдар менен жөнгө салынат жана м.: атамекендик чийки затты, материалдарды чет өлкөлүк окшош нерселерге алмашуунун негиздүүлүгүнө жараша өзгөрүп турат; 2) тарифтик жеңилдиктердин, преференциялардын түрү; КР бажы аймактарына ташылып келген жана/же андан КР мыйзамдарында белгиленген тийешелүү тартиптердин алкагында бажы көзөмөлү астында убактылуу ташылып чыккан товарларга карата; КР бажы аймагына чет өлкөлүк инвестициялары бар жана чет өлкөлүк ишканалары бар уюмдарына уставдык капиталына салым катары киргизилген, ошондой эле ошол ишканалар тарабынан өздүк өндүрүшүнүн товарларынын айрым түрлөрү катары продукцияларды бөлүү жөнүндө эларалык макулдашууларда каралган учурларда же чет элдик инвестицияларды өздөштүрүү мезгилинде чыгарылган; катышуучусу КР болуп эсептелген өкмөттөр аралык макулдашууларга ылайык чет өлкөлөрдө инвестициялык кызматташтык объектерин куруу үчүн комплекстүү берүүлөрдүн курамында чыгарылуучу; КР мыйзам актыларына ылайык аныкталуучу мамлекеттик муктаждыктар үчүн экспортко берүү көлөмүнүн чегинде КР бажы аймагынан чыгарылуучу товарларга карата берилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайтарылуучу лизинг

Кайтарылуучу лизинг – каржылык лизингдин бир түрү, мында лизинг буюмун сатуучу (жеткирип берүүчү) бир эле учурда лизинг алуучу катары чыгат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайтарым вексели

Кайтарым вексели – нааразылык көрсөтүлгөн вексель боюнча кээри кеткенин билдирүүчү адамдын, ошол акыркысы боюнча милдеткерлердин бирине койгон которум вексели .
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайтарым киреакы

Кайтарым киреакы – жүк ташуучуга байланышы жок себептерден улам, жүктү ташып жеткирилген бекетте калтырууга мүмкүн болбогон учурларда, жүктү кайра ташып келүү үчүн жүк ээси тарабынан төлөнө турган киреакы .
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайтарым талап

Кайтарым талап – өз аракети аркылуу аткаруунун мындай юридикалык зарылчылыгына түрткөн үчүнчү жакка карата милдеттенмени аткаруучунун талабы. К. т. регресстүү деп да аталат, аны билдирген жак – регрессант (регредиент), ал эми К. т. билдирилген жак – регрессат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайтарым чек

Кайтарым чек – туура эмес толтурулган документтерди төлөп берген учурларда төлөөчү банктын – эсеп палата мүчөсүнүн пайдасына жазылып берилген чектин өзгөчө түрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайтма акциялар

Кайтма акциялар – ээлеринин каалоосу менен келишимде макулдашылган коэффицент боюнча жөнөкөйлөрүнө алмаштырыла бере турган артыкчылыктуу акциялар .
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кайыр садага

Кайыр садага – жарандык укукта буюмдарды же укукту жалпыга пайдалуу максаттар үчүн бекер берүү. Жарандарга, дарылоо, социалдык коргоо, тарбиялоо, кайрымдуулук, илимий жана окуу мекемелерине, фонддорго, музейлерге, коомдук жана диний уюмдарга, ошондой эле мамлекетке жана жарандык укуктун башка субъекттерине берилиши мүмкүн. КРдин жарандык мыйзамына ылайык К. с-ны кабыл алууга улуксат же макулдук талап кылынбайт. Мүлктү жаранга К. с-га берүүгө болот, ал эми юридикалык жакка белгилүү максаттарга пайдалануу менен шартталуусу ыктымал. Мүлктү жаранга К. с. берүүдө мындай шарт коюлбаса, ал кадимки эле белек берүү катары эсептелет. Шайлоо укугунда К. с. берүү – талапкердин шайлоо фондун түзүүнүн булактарынын бири. КРдин шайлоо жөнүндө мыйзамдарында жарандардын жана юридикалык жактардын ушул максаттарда ыктыярдуу К. с. берүүлөрүнүн чектелген өлчөмү белгиленген.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр